LIETUVOS RESPUBLIKOS SOCIALINĖS APSAUGOS IR DARBO MINISTRAS

Į S A K Y M A S

DĖL SOCIALINĖS APSAUGOS IR DARBO MINISTRO 2002 M. SAUSIO 28 D. ĮSAKYMO NR. 14 „DĖL DARBO RINKOJE PAPILDOMAI REMIAMŲ BEDARBIŲ UŽIMTUMO RĖMIMO TVARKOS IR ĮDARBINIMO Į UŽIMTUMO FONDO REMIAMUS DARBUS TVARKOS PATVIRTINIMO“ PAKEITIMO

2002 m. gruodžio 30 d. Nr. 169

Vilnius

Vykdydama Įstatymų ir kitų norminių teisės aktų, kuriuos reikia suderinti su Lietuvos Respublikos darbo kodeksu, projektų rengimo plano, patvirtinto Lietuvos Respublikos Vyriausybės 2002 metų liepos 19 d. nutarimu Nr. 1189 „Dėl Lietuvos Respublikos darbo kodekso įgyvendinimo planų patvirtinimo“ (Žin., 2002, Nr. 74-3187) 21 punktą, pakeičiu Įdarbinimo į Užimtumo fondo remiamų darbų tvarką, patvirtintą socialinės apsaugos ir darbo ministro 2002 m. sausio 28 d. įsakymu Nr. 14 „Dėl Darbo rinkoje papildomai remiamų bedarbių užimtumo rėmimo tvarkos ir įdarbinimo į Užimtumo fondo remiamus darbus tvarkos patvirtinimo“ (Žin., 2002, Nr. 15-591):

1. Išdėstau 3.1 punktą taip:

„3.1. pradedantiems darbinę veiklą pagal profesinę kvalifikaciją arba gretutines profesines kompetencijas ar įgytas dalykines žinias.“

2. Įrašau 16 punkte vietoj žodžių „Darbo sutarties įstatymu“ žodžius „Darbo kodeksu“.

3. 17.3 punkte išbraukiu žodžius „savo iniciatyva (Darbo sutarties įstatymo 26 straipsnio 6–12 punktai)“ ir įrašau žodžius „Darbo kodekse nustatyta tvarka“.

4. Laikau netekusiu galios 19 punktą (ankstesnįjį 20 punktą laikau 19 punktu).

5. Įrašau nurodytosios tvarkos priedo 5.3 ir 6.2 punktuose vietoj žodžių „savo iniciatyva (Darbo sutarties įstatymo 26 str. 6–12 punktai)“ žodžius „Darbo kodekso nustatyta tvarka“.

SOCIALINĖS APSAUGOS IR DARBO MINISTRĖ	VILIJA BLINKEVIČIŪTĖ